Рьоне Шар
Облекчение

Превод от френски: Кирил Кадийски, 2004

chitanka.info

По улиците на града е моята любов. И все едно е

къде отива и за колко. Не е тя вече моята любов

и всеки може да я заговори. Самата тя не помни вече

кой точно тук я е обичал?

Себеподобен търси в погледите алчни. Движи се

из мойта преданост. В надеждата се вкопчва, но и леко

отпраща я. Дори да е по-силната, страна не взема.

Все още има ме в недрата й като щастлив отломък. Тя не знае,

че тази моя самота е нейното съкровище. Сред пладнето

пламтящо мойта свобода подронва целия й устрем.

По улиците на града е моята любов. И все едно е

къде отива и за колко. Не е тя вече моята любов

и всеки може да я заговори. Самата тя не помни кой ли точно

я е обичал и огрява отдалече пътя й, за да не падне…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.